
ประกาศเทศบาลตำบลนาบอน

เรื่อง  รายงานแสดงผลการปฏิบัติงานตามนโยบายของนายกเทศมนตรี 
ที่ได้แถลงไว้ต่อสภาเทศบาล (รอบปีงบประมาณ พ.ศ.๒๕๕5)
----------------------------------------
ตามพระราชบัญญัติเทศบาล พ.ศ.๒๔๙๖  แก้ไขเพิ่มเติมจนถึง (ฉบับที่ ๑๓) พ.ศ. ๒๕๕๒ 
มาตรา ๔๘ ทศ วรรค ๕ และวรรค 6 บัญญัติให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี และคำแถลงนโยบายของนายกเทศมนตรีและรายงานแสดงผลการปฏิบัติงานให้ประกาศไว้โดยเปิดเผยที่สำนักงานเทศบาลด้วย นั้น


บัดนี้  นายกเทศมนตรีตำบลนาบอนได้จัดทำรายงานแสดงผลการปฏิบัติงานรอบปี งบประมาณ พ.ศ.2555 และได้แถลงต่อสภาเทศบาลตำบลนาบอนแล้วในคราวประชุมสภาเทศบาล สมัยวิสามัญ สมัยที่ 2  ประจำปี พ.ศ.2555  เมื่อวันที่ 11 ธันวาคม 2555
อาศัยอำนาจตามความในมาตรา ๔๘ ทศ วรรค 6 แห่งพระราชบัญญัติเทศบาล พ.ศ.๒๔๙๖
แก้ไขเพิ่มเติมจนถึง (ฉบับที่ ๑๓) พ.ศ.๒๕๕๒ จึงประกาศผลผลการปฏิบัติงานตามนโยบายที่ได้แถลงไว้ต่อสภาเทศบาล รอบปีงบประมาณ พ.ศ.๒๕๕5 รายละเอียดปรากฏตามเอกสารแนบท้ายประกาศนี้


จึงประกาศมาเพื่อทราบโดยทั่วกัน




    ประกาศ ณ  วันที่  17  ธันวาคม  พ.ศ.2555
[image: image2.png]



         (นายยุทธศักดิ์    พัฒนเกษตรวงศ์)
                                                       นายกเทศมนตรีตำบลนาบอน
รายงานแสดงผลการปฏิบัติงาน 
ตามนโยบายของนายกเทศมนตรีตำบลนาบอน
ประจำปีงบประมาณ พ.ศ.2555
เรียน   ประธานสภาเทศบาลตำบลนาบอน  ที่เคารพ


ตามที่กระผม นายยุทธศักดิ์  พัฒนเกษตรวงศ์ นายกเทศมนตรีตำบลนาบอน ได้แถลงนโยบายการบริหารราชการของเทศบาลตำบลนาบอน  ต่อสภาเทศบาลตำบลนาบอน  เมื่อวันที่ 20 กันยายน 2553  ซึ่งได้กำหนดนโยบายการบริหารราชการไว้ตามกรอบแนวทางในการพัฒนาของนโยบาย รวม 9 ด้าน  ประกอบด้วย  นโยบายการบริหารงานทั่วไป, นโยบายด้านเศรษฐกิจ, นโยบายด้านสังคม, นโยบายด้านการเมือง, นโยบายด้านการศึกษา, นโยบายด้านการป้องกันและบรรเทาสาธารณภัย, นโยบายด้านสาธารณสุข, นโยบายด้านโครงสร้างพื้นฐาน, นโยบายด้านศิลปวัฒนธรรม จารีตประเพณีและ       ภูมิปัญญาท้องถิ่น  โดยได้แปลงไปสู่การปฏิบัติด้วยการจัดทำโครงการหรือกิจกรรมต่าง ๆ  เพื่อพัฒนาและสร้างความเจริญให้กับท้องถิ่น รวมทั้งตอบสนองต่อปัญหาความต้องการของท้องถิ่นและครอบคลุมภารกิจหน้าที่ที่กฎหมายกำหนดไว้


รายงานผลการปฏิบัติงานตามนโยบายฉบับนี้  เป็นการสรุปผลการดำเนินงานในรอบปีงบประมาณ พ.ศ.๒๕๕5  ทุกโครงการและกิจกรรมเป็นโครงการที่มีความสอดคล้องกับนโยบายที่ได้แถลงไว้ ซึ่งกระผมได้มุ่งเน้นการแก้ไขปัญหาความเดือดร้อน เพื่อให้พี่น้องประชาชนได้รับประโยชน์และความพึงพอใจสูงสุด ตามที่ได้มุ่งหวังเอาไว้ภายใต้ข้อจำกัดหลายประการ ซึ่งกระผมและคณะได้เข้ามาดำเนินการจนประสบผลสำเร็จเป็นที่น่าพอใจในระดับหนึ่ง  โดยในการแก้ไขปัญหาเราจะมุ่งเน้นผู้คนส่วนใหญ่ให้ได้รับประโยชน์มากที่สุด  สำหรับโครงการขนาดใหญ่หรือโครงการริเริ่มใหม่ที่จะทำให้ประชาชนโดยส่วนรวมได้รับประโยชน์ จะมีการเตรียมความพร้อมเพื่อดำเนินการให้เกิดผลเป็นรูปธรรมต่อไป

ดังนั้น  เพื่อให้เป็นไปตามพระราชบัญญัติเทศบาล พ.ศ.๒๔๙๖  แก้ไขเพิ่มเติมจนถึง
(ฉบับที่ ๑๓)  พ.ศ. ๒๕๕๒  มาตรา๔๘ ทศ วรรค ๕  ได้กำหนดให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี   

      

กระผมจึงขอรายงานผลการปฏิบัติงานตามนโยบายการบริหารเทศบาลตำบลนาบอน  ประจำปี ๒๕๕5  ดังต่อไปนี้
1. นโยบายการบริหารงานทั่วไป  จะนำหลักการบริหารงานโดยเน้นหลักการบริหารงาน
ที่ดีมาใช้เพื่อให้เกิดความราบรื่น  สะท้อนความต้องการของประชาชนในท้องถิ่น ประชาชนศรัทธาการทำงานของเทศบาล เกิดความร่วมมือในการพัฒนาท้องถิ่น  ส่งเสริมและสนับสนุนการมีส่วนร่วมและรับฟังความคิดเห็นจากทุกภาคส่วน ทั้งหน่วยงานของรัฐ  ภาคเอกชน  ภาคประชาชน ในการวางแผนพัฒนาท้องถิ่น และกิจการอื่นตามที่กฎหมายกำหนด มีมาตรการป้องกันและปราบปรามการทุจริตและประพฤติมิชอบอย่างจริงจัง และเกิดผลอย่างแท้จริง  เพิ่มประสิทธิภาพในการบริการประชาชน กระจายอำนาจการตัดสินใจ  สั่งการ จัดทำแผนพัฒนาเทศบาลที่เสริมสร้างระบบคุณธรรม จริยธรรมส่งเสริมบทบาทของ
ภาคเอกชน สร้างท้องถิ่นให้เกิดความเข้มแข็งและประชาชนมีสุขบน พื้นฐานเศรษฐกิจพอเพียง  ส่งเสริมและสร้างขวัญกำลังใจ  ความสามัคคีให้เกิดขึ้นกับบุคลากรภายในองค์กร  โดยการบริหารงานบนพื้นฐาน
ของความถูกต้อง ยุติธรรมและโปร่งใส ยึดหลักคุณธรรม พัฒนาคุณภาพและศักยภาพของบุคลากรให้มีจิตสำนึกต่อการปฏิบัติหน้าที่ การให้บริการประชาชนอย่างมีประสิทธิภาพ รวดเร็ว ถูกต้องตามระเบียบ ขั้นตอน และกฎหมาย


นโยบายการบริหารงานทั่วไป   มีโครงการ/กิจกรรมที่ดำเนินการ รวมทั้งสิ้น    
13 โครงการ 
	โครงการ
	งบประมาณ
(บาท)
	หมายเหตุ

	1. โครงการจัดหาครุภัณฑ์เพื่อใช้ในกิจการของกองคลัง
    -จัดซื้อเก้าอี้ ระดับ 3-4 จำนวน 2 ตัว 
     และ เก้าอี้ ระดับ 6-7  จำนวน 1 ตัว
    -จัดซื้อกล้องถ่ายภาพนิ่งระบบดิจิตอล จำนวน  1  กล้อง
2. โครงการจัดหาครุภัณฑ์เพื่อใช้ในกิจการของกองช่าง
    -จัดซื้อเครื่องคอมพิวเตอร์โน๊ตบุ๊ค ชนิดพกพา
3. โครงการจัดหาครุภัณฑ์เพื่อใช้ในกิจการของกองการศึกษา
    -จัดซื้อเครื่องไมโครคอมพิวเตอร์ พร้อมอุปกรณ์ และ
     เครื่องคอมพิวเตอร์โน๊ตบุ๊ค ชนิดพกพา
    -จัดซื้อโต๊ะทำงานเหล็กพร้อมเก้าอี้   จำนวน 1 ชุด
    -จัดซื้อตู้เหล็กกระจกบานเลื่อนสูง  จำนวน  3  ตู้
    -จัดซื้อตู้เก็บเอกสาร  จำนวน  1  ตู้
    -จัดซื้อโต๊ะหมู่บูชา  จำนวน  1  ชุด
    -จัดซื้อเก้าอี้นั่งคอย  จำนวน  2  ชุด
    -จัดซื้อเตียงนอนเหล็กพร้อมที่นอน  จำนวน  1  ชุด
4. โครงการจัดหาครุภัณฑ์เพื่อใช้ในกิจการของสำนักปลัดเทศบาล
    -จัดซื้อกล้องถ่ายภาพนิ่งระบบดิจิตอล  จำนวน 1 กล้อง

    -จัดซื้อโต๊ะทำงานเหล็กพร้อมเก้าอี้  จำนวน 2 ชุด
    -จัดซื้อเครื่องไมโครคอมพิวเตอร์ พร้อมอุปกรณ์ และ
    เครื่องคอมพิวเตอร์โน้ตบุ๊ค ชนิดพกพา
5. โครงการจัดหาวัสดุต่าง ๆ ของกองคลัง
    -วัสดุสำนักงาน

    -วัสดุคอมพิวเตอร์

	6,400

10,990
19,000 
41,300
9,600
13,500
4,000
3,980
4,800
3,000 
8,990
11,800
52,700

29,963.05
32,571
	

	
	
	

	โครงการ
	งบประมาณ
(บาท)
	หมายเหตุ

	6. โครงการจัดหาวัสดุต่าง ๆ ของกองช่าง
    -วัสดุสำนักงาน
    -วัสดุไฟฟ้าและวิทยุ
    -วัสดุก่อสร้าง
    -วัสดุเชื้อเพลิงและหล่อลื่น
    -วัสดุการเกษตร
7. โครงการจัดหาวัสดุต่าง ๆ ของกองการศึกษา
    -วัสดุสำนักงาน
    -วัสดุงานบ้านงานครัว
    -วัสดุคอมพิวเตอร์

    -วัสดุอื่น ๆ
8. โครงการจัดหาวัสดุต่าง ๆ ของสำนักปลัดเทศบาล
    -วัสดุสำนักงาน
    -วัสดุงานบ้านงานครัว
    -วัสดุเชื้อเพลิงและหล่อลื่น
    -วัสดุคอมพิวเตอร์

    -วัสดุยานพาหนะและขนส่ง
    -วัสดุอื่น ๆ
9. โครงการจัดหาวัสดุต่าง ๆ ของกองสาธารณสุขและสิ่งแวดล้อม
    -วัสดุสำนักงาน
    -วัสดุงานบ้านงานครัว
    -วัสดุยานพาหนะและขนส่ง
    -วัสดุเชื้อเพลิงและหล่อลื่น
    -วัสดุเครื่องแต่งกาย
    -วัสดุการเกษตร
    -วัสดุวิทยาศาสตร์และการแพทย์
    -วัสดุคอมพิวเตอร์

10. อุดหนุนโครงการบริหารจัดการศูนย์รวมข้อมูลข่าวสาร
      การจัดซื้อจัดจ้างฯ
11. การบำรุงรักษาและซ่อมแซมทรัพย์สิน
12. โครงการสนับสนุนทุนการศึกษา
13. จ้างที่ปรึกษา วิจัย ประเมินผลหรือพัฒนาระบบต่าง ๆ
	14,749
260,491
71,156
46,000
32,700
26,752
77,781
530
9,000
85,580
13,637

235,590
9,740
3,500
13,221
4,375
1,805
675
252,380
3,030
16,840
10,000
845

25,000
296,758
30,000

25,000

	


2. นโยบายด้านเศรษฐกิจ  จะพัฒนาให้เกิดความสมดุลและยั่งยืนของทุกภาคส่วนอย่าง
ลงตัว ส่งเสริมและสนับสนุนการประกอบอาชีพ การฝึกอบรมอาชีพแก่กลุ่มผู้สนใจและการรวมกลุ่มอาชีพต่าง ๆ ในอันที่จะนำความรู้ที่ได้รับจากการฝึกอบรมไปประกอบอาชีพ  เพื่อเสริมสร้างรายได้ให้กับประชาชน ส่งเสริมอาชีพให้ผู้ด้อยโอกาส  สนับสนุนและส่งเสริมผลิตภัณฑ์ชุมชน จัดสถานที่ค้าขายอย่างเหมาะสม  ส่งเสริมการมีงานทำอย่างทั่วถึง  ส่งเสริมธุรกิจภาคเอกชน  ส่งเสริมให้มีกลุ่มออมทรัพย์ ปรับปรุงสถานที่ท่องเที่ยว  สร้างอุตสาหกรรมในครัวเรือนให้มากขึ้น  สนับสนุนสถานประกอบการขนาดกลางและ  ขนาดย่อม  ส่งเสริมการใช้ทรัพยากรให้ประหยัดและเกิดประสิทธิภาพ พัฒนาระบบการเงินการคลัง  ของเทศบาลสร้างความเป็นธรรมในการจัดเก็บภาษี


นโยบายด้านเศรษฐกิจ  มีโครงการ/กิจกรรมที่ดำเนินการ  รวมทั้งสิ้น  1  โครงการ 
	โครงการ
	งบประมาณ
(บาท)
	หมายเหตุ

	1. โครงการประชาสัมพันธ์การจัดเก็บภาษี
	6,000
	


3. นโยบายด้านสังคม จะส่งเสริมความรักความสามัคคีในชุมชนท้องถิ่น ส่งเสริมบทบาท
และคุณค่าของบุคคลในท้องถิ่นให้มีสันติสุขบนพื้นฐานของวัฒนธรรมไทย  สร้างความเสมอภาคและความเป็นธรรมในสังคม สร้างคุณค่าของคน ให้การสงเคราะห์และส่งเสริมการรวมกลุ่มของเด็ก เยาวชน สตรี คนพิการ  คนสูงอายุ ควบคุมดูแลที่สาธารณะประโยชน์ของชุมชน เพิ่มการรักษาความปลอดภัยในชุมชน รณรงค์ลดอบายมุขและสิ่งเสพติด  สนับสนุนการจัดกิจกรรมของชุมชน  ส่งเสริมการเข้ามามีส่วนร่วมระหว่างชุมชนกับเทศบาลให้มีศูนย์การเรียนรู้ชุมชน ให้มีสถานที่ออกกำลังกาย ผู้นำออกกำลังกาย จัดตั้งกลุ่มกีฬา ให้มีสวนสุขภาพและพักผ่อนหย่อนใจ ปรับปรุงภูมิทัศน์ในเขตเทศบาล  จัดให้มีศูนย์เยาวชนและศูนย์ส่งเสริมสุขภาพผู้สูงอายุ
นโยบายด้านสังคม  มีโครงการ/กิจกรรมที่ดำเนินการ  รวมทั้งสิ้น 7 โครงการ   
	โครงการ
	งบประมาณ
(บาท)
	หมายเหตุ

	1. สงเคราะห์เบี้ยยังชีพผู้สูงอายุ 

2. สงเคราะห์เบี้ยยังชีพผู้ติดเชื้อเอดส์   

3. สงเคราะห์เบี้ยยังชีพผู้พิการ   

4. โครงการสำรวจข้อมูลความจำเป็นพื้นฐานของครัวเรือนใน
    เขตเทศบาล  
5. โครงการสนับสนุนการจัดกิจกรรมผู้สูงอายุในเขตเทศบาล
6. โครงการส่งเสริมสุขภาพและกีฬาชุมชน
7. โครงการเทศบาลสร้างสุขภาพ
	2,230,400
27,000
228,000
7,000 
180,047
20,000
11,000
   
	


4. นโยบายด้านการเมือง จะสนับสนุนการปกครองในระบอบประชาธิปไตยอันมี
พระมหากษัตริย์เป็นประมุข กระจายอำนาจให้มากขึ้น ส่งเสริมประชาธิปไตยในระดับท้องถิ่นจนถึงระดับชาติให้สุจริตและเที่ยงธรรม เปิดโอกาสให้ประชาชนเข้าตรวจสอบการทำงานของเทศบาล           ให้ประชาชนเข้าร่วมรู้ ร่วมคิด ร่วมตัดสินใจในนโยบายต่าง ๆ ให้ความร่วมมือกับองค์กรปกครองส่วนท้องถิ่นและส่วนราชการอื่น ๆ อบรมให้ความรู้แก่ผู้บริหารและสมาชิกสภาเทศบาลตลอดจนทัศนศึกษา   ดูงาน สนับสนุนกิจกรรมการเมืองอื่น ๆ 
นโยบายด้านการเมือง  มีโครงการ/กิจกรรมที่ดำเนินการ  รวมทั้งสิ้น  2  โครงการ   
	โครงการ
	งบประมาณ
(บาท)
	หมายเหตุ

	1. โครงการเทศบาลพบประชาชน 
2. โครงการจัดทำประชาคมทุกระดับ
	9,447
1,000    

	


5. นโยบายด้านการศึกษา  จะจัดให้มีศูนย์พัฒนาเด็กเล็กและโรงเรียนเทศบาล  ส่งเสริม
ความรู้ทางวิทยาศาสตร์และเทคโนโลยีสมัยใหม่  สนับสนุนงานห้องสมุดและการค้นข้อมูลทางอินเตอร์เน็ต ส่งเสริมระบบสารสนเทศแก่ชุมชนและโรงเรียน ส่งเสริมครูและบุคลากรทางการศึกษาให้ยึดจรรยาบรรณวิชาชีพ ให้การศึกษาโดยยึดผู้เรียนเป็นศูนย์กลาง พัฒนากีฬาและนันทนาการ พัฒนามาตรฐานการศึกษา มีการประกันคุณภาพการศึกษา พัฒนาร่างกายและจิตใจแก่นักเรียน จัดหาอุปกรณ์การศึกษาให้เพียงพอ ส่งเสริมการใช้ภาษาไทยอย่างถูกต้อง จัดหาครูภาษาอังกฤษและภาษาจีน ส่งเสริมการเรียนรู้อย่างต่อเนื่อง
นโยบายด้านการศึกษา  มีโครงการ/กิจกรรมที่ดำเนินการ  รวมทั้งสิ้น  5  โครงการ   
	โครงการ
	งบประมาณ
(บาท)
	หมายเหตุ

	๑. โครงการส่งเสริมการเรียนรู้และพัฒนาเด็กในศูนย์พัฒนาเด็กเล็ก    
๒. โครงการอาหารกลางวันเด็กเล็กศูนย์พัฒนาเด็กเล็กเทศบาล  

๓. โครงการอาหารเสริม (นม)    

๔. โครงการฝึกอบรมและพัฒนาบุคลากรทางการศึกษา    
5. โครงการจัดการแข่งขันกีฬาเทศบาลและจัดส่งนักกีฬาเข้าร่วมการ
    แข่งขันในโอกาสต่าง ๆ  
 
	93,021   
289,562   
190,752.26
30,000
88,940       
	


6. นโยบายด้านการป้องกันและบรรเทาสาธารณภัย ให้มีเครือข่ายเฝ้าระวังภัยในเขต
เทศบาล จัดหาอุปกรณ์ที่จำเป็นในการป้องกันและระงับภัยให้พอเพียง ฝึกอบรมให้ประชาชนได้มีความรู้และเข้าใจถึงภัยต่าง ๆ   สามารถป้องกันภัยเบื้องต้นได้เอง จะทำงานร่วมกับองค์กรภาคเอกชนอย่างเข้มแข็ง โดยการเฝ้าระวังอาชญากรรมทุกช่องทาง  การควบคุมจุดเสี่ยงและสถานที่ไม่ปลอดภัย การรักษาความสงบเรียบร้อยและความปลอดภัยในชีวิตและทรัพย์สินของประชาชน สนับสนุนหน่วย อปพร.   หน่วยกู้ชีพ(EMS)  ยามท้องถิ่น  เพิ่มช่องทางติดต่อสื่อสารให้มากขึ้น
นโยบายด้านการป้องกันและบรรเทาสาธารณภัย  มีโครงการ/กิจกรรมที่ดำเนินการ 
รวมทั้งสิ้น  3  โครงการ   
	โครงการ
	งบประมาณ
(บาท)
	หมายเหตุ

	1. โครงการป้องกันและลดอุบัติเหตุทางถนนในช่วงเทศกาล  

2. การจัดจ้างยามท้องถิ่นและผู้ดูแลบ่อขยะ
3. จัดจ้างเจ้าหน้าที่ตำรวจปฏิบัติงานช่วยเหลือเทศบาล  
	35,200
153,120
24,000
    
	


7. นโยบายด้านสาธารณสุข  จะนำวิธีการเสริมสร้างสุขภาพพลานามัยมาใช้ให้มากขึ้น 
เช่น สร้างสุขภาพมารดาตั้งแต่เริ่มตั้งครรภ์  ส่งเสริมการเลี้ยงทารกด้วยนมแม่  สถานที่ออกกำลังกายอย่างเหมาะสม  มีสถานที่พักผ่อนหย่อนใจ มีส่วนสาธารณะเพียงพอ  ป้องกันโรคติดต่อ  ควบคุมและกวดขันสถานบริการ จัดให้มีน้ำสะอาดเพื่อการอุปโภคบริโภคอย่างพอเพียง ให้มีมาตรการคุ้มครองผู้บริโภค  ควบคุมสินค้าที่นำมาจำหน่ายในตลาด ควบคุมตลาดให้มีความสะอาดและเป็นระเบียบเรียบร้อย ป้องกันการแพร่ระบาดของยาเสพติดในชุมชน  ปรับปรุงและพัฒนาแหล่งชุมชนแออัด การจัดการผังเมือง ให้มีการบำบัดน้ำเสียชุมชน การจัดการเกี่ยวกับที่อยู่อาศัยแก่ผู้ยากจนและด้อยโอกาส
นโยบายด้านสาธารณสุข  มีโครงการ/กิจกรรมที่ดำเนินการ  รวมทั้งสิ้น  4  โครงการ  
	โครงการ
	งบประมาณ
(บาท)
	หมายเหตุ

	1. โครงการควบคุมและป้องกันโรคไข้เลือดออกและกำจัดสัตว์พานะ
    นำโรค   
2. โครงการป้องกันและควบคุมโรคพิษสุนัขบ้าและกำจัดสุนัขจรจัด  
3. สนับสนุนโครงการกองทุนหลักประกันสุขภาพเทศบาลตำบลนาบอน  
4. โครงการจัดหาถังรองรับขยะมูลฝอย

	43,32๐
11,200
60,000
29,900      

	


8. นโยบายด้านโครงสร้างพื้นฐาน จะปรับปรุงและพัฒนาโครงสร้างพื้นฐานทั่วไปให้อยู่
ในสภาพสมบูรณ์ปลอดภัย  เช่น ถนน ไฟฟ้าสาธารณะ ประปา สะพาน เขื่อนขนาดเล็ก แหล่งน้ำชุมชน สนามกีฬา ทางเท้า ท่อระบายน้ำ จัดสร้างห้องน้ำสาธารณะ จัดทำเนินชะลอความเร็วในเขตชุมชน ติดตั้งป้ายสัญญาณจราจร ป้ายบอกทางสถานที่สำคัญขยายผิวถนนให้กว้างมากขึ้น กวดขันควบคุมสิ่งปลูกสร้าง สถานบริการน้ำมันและแก๊สหุงต้ม
นโยบายด้านโครงสร้างพื้นฐาน  มีโครงการ/กิจกรรมที่ดำเนินการ  รวมทั้งสิ้น
3  โครงการ   
	โครงการ
	งบประมาณ
(บาท)
	หมายเหตุ

	1. โครงการก่อสร้าง ถนน คสล.พร้อมคูระบายน้ำ ถนนซอยอู่สิงห์  
2. โครงการเทคอนกรีตเชื่อมทางบริเวณหน้าไปรษณีย์นาบอน  
3. โครงการวางท่อระบายน้ำ คสล.พร้อมบ่อพักบริเวณด้านข้าง
    โรงเรียนสหมิตรบำรุง  

	1,257,000
16,๐๐๐
228,718   
	


9. นโยบายด้านศิลปวัฒนธรรม จารีตประเพณี และภูมิปัญญาท้องถิ่น  สนับสนุนการ
เผยแพร่งานประเพณีท้องถิ่น ให้ความสำคัญแก่ผู้สูงอายุและผู้ทรงความรู้ของท้องถิ่น ส่งเสริมและรักษาประเพณีอันดีงามที่มีมาแต่ดั้งเดิม การแต่งกายที่ถูกต้องเหมาะสม ปลูกฝังมารยาทอันดีงามแก่เด็ก เยาวชน ดูแลรักษาโบราณสถาน โบราณวัตถุในเขตเทศบาล สนับสนุนการขึ้นทะเบียนปราชญ์ท้องถิ่น ส่งเสริมศีลธรรม คุณธรรมแก่ประชาชนในวันสำคัญต่าง ๆ 
นโยบายด้านศิลปวัฒนธรรม จารีตประเพณี และภูมิปัญญาท้องถิ่น  มีโครงการ/
กิจกรรมที่ดำเนินการ  รวมทั้งสิ้น  14  โครงการ   

	โครงการ
	งบประมาณ
(บาท)
	หมายเหตุ

	1. โครงการประเพณีสงกรานต์  
2. โครงการประเพณีลอยกระทง 
3. โครงการประเพณีตรุษจีน

4. อุดหนุนโครงการจัดงานเทศกาลปิดกรีดอำเภอนาบอน 
5. อุดหนุนโครงการประเพณีแห่หมรับเดือนสิบจังหวัด
    นครศรีธรรมราช 
6. โครงการจัดกิจกรรมเนื่องในวันสำคัญทางศาสนา ประเพณี
    ท้องถิ่น และวันสำคัญต่าง ๆ 

	65,992
92,923
13,000
130,000
35๐๐๐
6,300
 
	

	 โครงการ
	งบประมาณ
(บาท)
	หมายเหตุ

	7. โครงการพิธีวันเฉลิมพระชนมพรรษา 12 สิงหา  
8. โครงการจัดงานวันแม่แห่งชาติ  
9. โครงการจัดกิจกรรมในวันสำคัญของชาติและงานรัฐพิธี   
10. โครงการประกอบพิธีวันปิยมหาราช 23 ตุลาคม    
11. โครงการวันเฉลิมพระชนมพรรษาพระบาทสมเด็จพระเจ้าอยู่หัว 
      5 ธันวา 

12. โครงการวันเด็กแห่งชาติ   
13. โครงการทำบุญตักบาตรวันขึ้นปีใหม่   
14. โครงการจัดกิจกรรมเนื่องในวันสำคัญขององค์กรปกครองส่วน
      ท้องถิ่น


	20,000
7,500
62,220
1,000

50,000

50,000
5,700
3,894    
	


ตลอดระยะเวลาในการบริหารงานที่ผ่านมา  กระผมพร้อมด้วยคณะผู้บริหารเทศบาล
ตำบลนาบอน ขอขอบคุณทุกท่านที่มีส่วนร่วมในการสนับสนุนและส่งเสริมการปฏิบัติงาน ส่งผลให้การดำเนินงานประสบผลสำเร็จด้วยดีตลอดมา และจะมุ่งมั่นพัฒนาเทศบาลตำบลนาบอนให้มีศักยภาพ นำไปสู่ชุมชนที่น่าอยู่อย่างยั่งยืนตลอดไป

  





   (นายยุทธศักดิ์    พัฒนเกษตรวงศ์)
                                                              นายกเทศมนตรีตำบลนาบอน

